
Kami Ay Naniniwala Kay Hesus 


Sa Ngalan ng Allah 
Ang Maawain, Ang Mahabagin 


ANG PANIMULA 

Ang lahat ng papuri at pasasalamat ay ukol lamang sa 
Allah, ang Panginoon ng lahat ng nilikha. Sinoman ang Kanyang 
patnubayan, walang sinoman ang makapagpapaligaw sa kanya. 
Tayo ay magsumamo sa Allah ng may pagpapakumbaba na 
nawa’y bigyan tayo ng pangangalaga 1 abansa 1 ahat nguring 
kasamaang laganap sa buong mundo. Tayo ay humingi ng Awa at 
Pagpapala sa Kanya at nawa’y ipagkaloob sa atin ang landas ng 
kabutihan at lumisan tayo sa mundong ito ng may malinis at 
wagas na puso at kaluluwa. 

Ang maikling paglalahad na ito ay tinangka upang bigyang 
daan ang magandang ugnayan ng Muslim at Kristiyano sa 
larangan ng relihiyon. Ang Islam at ang Kristiyanismo ay kapwa 
naniniwala sa nag-iisang Diyos at mga Propeta. Ang tanging 
kaibahan ay nakasalig sa katauhan ni Hesus. Ang Kristiyanismo 
ay naniniwala na si Hesus ay diyos na nagkatawang tao at siya ay 
anak ng diyos. Ngunit ang Islam ay naniniwala kay Hesus bilang 
isang dakilang Propeta ng Diyos. Isang haligi ng 
pananampalataya ng Muslim ang maniwala at mahalin si Hesus 
bilang Propeta at Sugo ng Diyos. Naniniwala ang Muslim na si 
Hesus ay Messiah ng Diyos. Na si Hesus ay ipinanganak ni Maria 
na walang kinasasangkutang lalaki. Naniniwala ang Muslim na si 
Hesus ay nakapagpagaling ng mga maysakit, bulag at ketongin sa 
kapangyarihan at kapahintulutan ng Makapangyarihang Diyos. 

Ang Banal na Qur’an at maging ang kasalukuyang Bibliya 
ay saksi sa katotohanan na si Hesus ay hindi nagsabi o nagturo na 
siya ay Diyos na dapat sambahin. Katotohanan, ang aral ni Hesus 
ay w alang p agkakaiba s a 1 ahat n g P ropetang d umating d ito s a 
mundo. Lahat ng Propeta ng Diyos ay nagkakaisa sa pagtuturo na 

sumamba lamang sa Tanging Nag-iisang Diyos na Tagapaglikha. 
At ito ang Pangunahing Kautusan (First Commandment) na 
nakasulat sa lahat ng Banal na Kapahayagan at Kasulatan na 
ipinagkaloob ng Diyos sa Kanyang mga Propeta. 

Sa ganitong kaayusan, minabuti naming ilahad ang 
katotohanang napapaloob sa Banal na Qur’an at Bibliya, si Hesus 
bilang anak ni Maria na itinakda ng Diyos bilang Kanyang 
PROPETA, SUGO at LINGKOD. 

I. HESUS, bilang PROPETA ng DIYOS 

Maraming bersikulo sa Bibliya (Bagong Tipan) ang 
nagpapatotoo at nagpapatunay na si Hesus ay hindi humigit sa 
isang PROPETA lamang: 

Juan 7:40 "ang ilan nga sa karamihan, nang marinig ang 
kanyang salitang ito, ay nangagsabi, tunay na ito ang 
PROPETA." 

Lucas 24:19 "ang mga bagay tungkol kay Hesus na Nasareno, na 
isang PROPETA makapangyarihan sa gawa at salita sa harap ng 
Diyos at ng buong bayan." 

Lucas 7:16 "lumitaw sa gitna natin ang isang dakilang 
PROPETA at dinalaw ng Diyos ang kanyang bayan." 

Lucas 13:33 "ako'y yumaon sa aking lakad ngayon at bukas at sa 
makalawa: sapagkat hindi mangyayari na ang isang PROPETA 
ay mamatay sa labas ng Jerusalem." 

Juan 6:14 "totoong ito nga ang PROPETA na paparito sa 
sanlibutan." 

Hebreo 3:1 "inyong isipin ang Apostol (PROPETA) at dakilang 
saserdote na ating kinikilala, si Hesus." 

Juan 9:17 "muling sinabi nga nila sa bulag, ano ang sabi mo 
tungkol sa k any a (Hesus), nas iyang n agpadilat s a iyong m ga 
mata? At sinabi niya, Siya ay isang PROPETA." 

II. HESUS, Bilang SUGO at LINGKOD ng DIYOS 

Matutunghayan sa Bibliya na si Hesus ay Sugo at Lingkod ng 
Diyos katulad ng katawagang inilarawan ng Banal na Qur’an 
tungkol sa kanya. Ang Bibliya ay nagsabi tungkol kay Hesus. 

Mateo 15:24 "hindi ako ISINUGO kundi sa mga tupang 
nangaligaw sa bahay ni Israel." 

Juan 17:3 "at ito ang buhay na walang hanggan, na ikaw ay 
makilala nila na iisang Diyos na tunay at si Hesus bilang iyong 
SUGO ." 

Juan 8:42 "sinabi sa kanila ni Hesus, kung ang Diyos ang inyong 
Ama, ay inyo akong ibigin sapagkat ako ay nagmula at 
nanggaling sa Diyos, sapagkat hindi ako naparito sa aking sarili 
kundi SINUGO Niya ako ." 

Mga Gawa 3:13 "Ang Diyos ni Abraham at ni Isaak at Jacob at 
ang Diyos ng ating mga magulang ay niluwalhati ang Kanyang 
LINGKOD na si Hesus." 

Mga Gawa 4:27 "sapagkat sa katotohanan sa bayan itong laban 
sa inyong banal na LINGKOD na si Hesus, na siya mong 
pinahiran." 

Mateo 12:18 "narito ang LINGKOD ko na aking hinirang." 

III. HESUS, HINDI DIYOS NA NAGKATAWANG 
TAO 

Sa iba't ibang relihiyon ang pinakadiwa at kaisipan ng 
kanilang tagasunod tungkol sa Diyos ay yaong ang Diyos na 
TAGAPAGLIKHA ay naging isang NILIKHA. At dahil sa 
paniniwalang ito silaay sumasamba sa inaakala nilang Diyos. 
Halimbawa, sa relihiyong Buddhismo, pinaniniwalaan nila na si 
Buddha ay diyos na nagkatawang tao. Maging sa Hinduismo, 
itinuturing nila ang baka bilang diyos na nagkatawang baka. 
Wala ring kaibahan ito sa relihiyong Kristiyanismo, na si Hesus 
ay taong naging Diyos. Ang mga ganitong paniniwala ay tunay na 
nagbibigay daan upang ang tao ay maharap sa pinakamalaking 
kasalanan, ang IDOLATRIYA. Ang pagsamba ng tao sa kapwa 
nilikha maging ito ay isang Propeta, Santo, Baka o anupaman ay 
isang malaking kasalanan na dapat iwasan ng tao. Ito ay ganap na 
pagtalikod sa Unang Kautusan ng Diyos (First Commandment). 
At kailanman, hindi ito aral ng mga Propeta. Maging si Hesus ay 
hindi nagsabi na siya ay Diyos na nagkatawang tao. At 
kailanman, si Hesus ay hindi nagsabi na siya ay dapat sambahin. 
Ang pagsamba ng tao sa kaninumang nilikha ay binigyang babala 
ng Diyos batay sa Bibliya: 

Exodus 2 0:3-4 " Huwag kangm agkakaroon n g ibang d iyos s a 
harap Ko. Huwag hang gagawa para sa iyo ng larawang 
inanyuhan o ng kawangis man ng anumang anyong nasa itaas sa 
langit o ng nasa ibaba ng lupa, o ng nasa tubig sa ilalim ng lupa." 

Exodus 20:23 "Huwag kayong gagawa ng ibang mga diyos na 
iaagapay sa Akin." 

Isaias 44:9 "Silang nangagbigay anyo sa larawang inanyuhan ay 
walang kabuluhan silang lahat at ang kanilang mga bagay na 
kinalulugdan ay hindi napapakinabangan. " 

Katotohanan, walang kabuluhan ang pagsamba ng tao sa kapwa 
nilikha sapagkat ang Tunay na Diyos ay hindi tao. Sa Bibliya, ang 
Diyos na Tagapaglikha ay tuwirang nagsabi na Siya ay hindi 
nagkatawang tao: 

Oseas 11:9 "Sapagkat ako ay Diyos, HINDI TAP ." 

Mga Bilang 23:19 " Ang Diyos ay HINDI TAP na 
magsisinungaling o ni anak ng tao na nagsisisi." 

Kung ang Diyos ay nagsabi na siya ay hindi tao, si Hesus sa 
kanyang sarili ay nagsabi na siya ay tao lamang. Ito ay tanda ng 
pagpapahayag ng ganap na katotohanan at wagas na patunay 
mula sa Nag-iisang Diyos na Tagapaglikha. Ang Bibliya ay 
nagsabi rin: 

I Timoteo 2:5 "Sapagkat may isang Diyos at may isang 
tagapamagitan sa Diyos at sa mga tao. Ang TAONG si Kris to 
Hesus." 

Juan 8:40 "datapwat ngayo'y pinagsusumikapan ninyo akong 
patayin na TAONG s a inyo'y nagsaysay ng katotohanan, na 
narinig sa Diyos, ito'y hindi ginawa ni Abraham." 

Kung si Hesus nga ay diyos na nagkatawang tao, mayroon bang 
mga tao sa kanyang kapanahunan ang sumamba sa kanya? 
WALA! Ang mga disipulo ni Hesus, sila ba ay sumasamba sa 
kanya? Ang ina ni Hesus, tinawag ba niyang diyos ang kanyang 
anak? Kinilala ba at sinamba ni Birhen Maria ang kanyang anak 
bilang Diyos ng Sanlibutan? Sa buong Palestine o Jerusalem, 
walang sinumang kababayan ni Hesus ang nagkaroon ng kaisipan 
na si Hesus ay Diyos na dapat sambahin. Kailanman, hindi 
kayang tanggapin ng makatuwiran at malayang kaisipan na ang 
Diyos na Tagapaglikha ay isang Hudyo sa katauhan ni Hesus. 

Higit pa rito, hindi Banal na Katangian ng Tunay na Diyos na 
magsatao, makihalubilo sa Kanyang mga nilikha, kumilos at 
gumalaw na parang tao, magkaroon ng pangangailangan na 
parang tao-kumain, matulog, umiyak, uminom, mauhaw. Ang 
tao, hayop at iba pang nilikha lamang na may buhay ang 
mayroong ganitong pamamaraan ng buhay sapagkat lahat ng 
nilikha ay nakapailalim sa kapangyarihan at batas ng Nag-iisang 
Tagapaglikha. 

ANG PAGDARASAL NI HESUS 

Mateo 26:39 "at siya'y nagpatirapa at nanalangin." 

Kung si Hesus ay Diyos na nagkatawang tao, kanino siya 
nagdarasal? Ang pagdarasal ay tanda ng pagkilala at pagsamba sa 
Iisang Diyos, kayat pinatutunayan lamang ni Hesus sa kanyang 
mga gawa na siya ay may kinikilalang Makapangyarihang Diyos 
na kanyang dinadalanginan. 

ANG PAGTULI KAY HESUS 

Lucas 2:21 "makaraan ang walong araw upang siya ay tuliin, 
tinawag siyang Hesus." 

Ang pagtuli ay isang gawain upang manatiling malinis ang 
katawan ng tao. Ang gawang pagtuli ba ay dapat iugnay sa Diyos 
na makapangyarihan? Hindi angkop sa Kadakilaan ng Diyos na 
itong gawaing ito ay iugnay sa Kanya. (Astagfirullah!) 

ANG PAG-AAYUNO NI HESUS 

Mateo 4:2 "at ng siya'y nakapag-ayuno ng apatnapung araw at 
gabi, siya ay nagutom." 

Kung si Hesus ay Diyos, hindi siya dapat pumailalim sa Batas ng 
Pag-aayuno. Hindi katangian ng isang Tunay na Diyos ang 

mag-ayuno at magutom. Ang Tunay na Diyos ay Ganap at 
walang pangangailangan. 

ANG MGA KAPATID NI HESUS 

Ayon sa Bibliya, si Hesus ay mayroong mga kapatid. 

Mateo 13:55 "Hindi baga ito ang anak ng anluwagi? hindi baga 
tinatawag na Maria ang kanyang ina? at Santiago (James), Jose 
(Joses) at Simon at Judas ang kanyang mga kapatid? " 

Kung si Hesus ay Diyos, maaari ding ituring ang kanyang mga 
kapatid sa ina bilang mga Diyos sapagkat iisa ang kanilang lahi at 
dugo. (Dugong Diyos at Lahing Diyos?) Astagfiruallah! Ano ang 
tawag ng mga kapatid ni Hesus sa kanya? DIYOS KO o KUYA 
KO? Kaya nga ba ang pagturing kay Hesus bilang diyos ay hindi 
lamang paglapastangan sa Kabanalan at Kadakilaan ng Diyos 
kundi ito ay isang insulto sa talino at karunungan ng tao. 

ANG PANUNUKSO NG DIYABLO KAY HESUS 

Mateo 4:1 "inihatid ng espiritu santo si Hesus sa ilang upang 
siya ay tuksuhin ng Diyablo ." 

Paano naging diyos si Hesus kung siya ay tinutukso ng Diyablo? 
Ang Diyablo ay isa lamang nilikha na nakapailalim sa 
Kapangyarihan ng Tagapaglikha. Ang Diyos ay Ganap at walang 
pangangailangan kaya't hindi ito natutukso sa anupamang bagay. 
Sa Bibliya matutunghayan at mapatutunayan na: 

Santiago 1:13 "Sapagkat ang Diyos ay hindi matutukso at hindi 
rin siya nanunukso sa kaninuman." 

ANG PAGPAKO KAY HESUS 

Mateo 27:35 "at nang siya ay kanila ng maipako si Hesus." 

Kung si Hesus nga ay tunay na diyos maaari bang ang 
TAGAPAGLIKHA ay ipako ng Kanyang mga NILIKHA? Sa 
ganitong kalagayan ni Hesus na nakapako sa krus, maaari ba 
siyang tawaging Diyos? 

ANG PANAGHOY NI HESUS 

Mateo 27:46 "At nang malapit na ang oras na ika-siyam ay 
sumigaw si Hesus ng malakas na tinig, na sinabi: ELI, ELI lama 
sabachthani? s amakatuwid b aga y, D iyos Ko, Diyos Ko, b akit 
mo akopinabayaan? ” 

Bakit kailangang ituring ng ibang Kristiyano si Hesus bilang 
diyos samantalang si Hesus mismo ay may tinatawag na kanyang 
Diyos? Ang malakas na sigaw ni Hesus ng DIYOS KO DIYOS 
KO ay isang patunay na siya ay may kinikilalang Diyos at hindi 
niya itinuring ang kanyang sarili bilang diyos. 

ANG ARAW NG PAGHUHUKOM 

Marcus 13:32 "...sapagkat sa araw nayaon o oras nayaon kahit 
mga anghel sa langit kahit anak kundi ang Ama. ” 

Si Hesus ay nagsabi na walang tao o anghel at maging ang 
kanyang sarili ang nakakaalam sa Araw ng Paghuhukom. Paano 
naging Diyos si Hesus kung ang Araw ng Paghuhukom ay hindi 
niya batid? Ang Tunay na Diyos ay nakababatid ng lahat ng 
bagay. Ang lahat ng galaw, pangyayari at kilos ay nasa kaalaman 
ng Makapangyarihang Diyos. 

ANG KAMATAYAN NI HESUS (AYON SA 
BIBLIYA) 

Roma 5:6 " Sapagkat nang tayo ay mahihina pa ay namatay si 
Kristo sa kapanahunan dahil sa mga masama. ” 

Ayon sa Bibliya si Hesus ay namatay. May Diyos bang 
namamatay? Sino ang nagpanatili sa mundo at ng lahat ng bagay 
na may buhay? Sino ang tagapangalaga ng lahat ng kabuhayan 
dito sa mundo kung patay ang Diyos? Ang kamatayan ay hindi 
maaaring taglayin ng Tunay na Diyos. Katunayan sa Bibliya, si 
San Pablo ay nagsabi na ang Tunay na Diyos ay: 

/ Timoteo 6:16 “Siya lamang ang walang kamatayan, na 
nananahanan sa liwanag na di malapitan, na di nakita ng 
sinomang tao. ” 

Ang mga pangyayaring namuo sa buhay ni Hesus ay mga 
pangyayaring nagpapatunay na siya ay taong inilunsad ng Diyos 
bilang Kanyang PROPETA at SUGO. Ang mga gawaing 
pang-araw-araw ni Hesus, ang kanyang damdamin, kilos at galaw 
ay likas na larawan ng isang nilikhang sumasamba at kumikilala 
sa Diyos. Ang kanyang pagsilang, paglaki at pangangaral ay mga 
banal na layunin na kanyang ginawa bilang pagtupad sa Kautusan 
ng Diyos. 

ANG KA PANGYARIHAN NI HESUS 

Ang kapangyarihan ni Hesus ay nagmula sa Diyos. Ang 
sinomang nilikha ay ganap na umaasa lamang sa Diyos, kaya si 
Hesus sa kanyang sarili ay walang kapangyarihan. Lahat ng 
kanyang ginawa ay hindi sa ganang kanya kundi sa pamamagitan 
ng Diyos na nagsugo sa kanya. 

Mga Gawa 2:22 “Kayong mga lalaking taga Israel, pakinggan 
ninyo ang mga salitang ito, si Hesus, na taga Nazareth, lalaking 
pinatunayan ng Diyos sa mga kababalaghan at mga tanda na 
ginawa ng Diyos sa pamamagitan niya sa gitna ninyo gaya rin ng 
nalalaman ninyo." 

Juan 5:30 "hindi ako makagagawa ng anuman sa aking sarili. ” 

Lucas 11:20 ‘‘sa pamamagitan ng daliri ngDiyos ay nagpalabas 
ako ng mga demonyo. ” 


Mateo 12:28 “sa pamamagitan ng Espiritu ng Diyos ay 
nagpapalabas ako ng mga demonyo. " 

Maliwanag na kailanman ay hindi maaaring maging Diyos si 
Hesus sapagkat ang isang katangian ng isang Tunay ng Diyos ay 
ang Kaganapan ng Kapangyarihan. Ngunit si Hesus ay umamin 
sa kanyang sarili na wala siyang magagawa. 

ANG MGA BANAL NA SALITA NI HESUS 

Juan 14:6 .. ako ang daan at katotohanan. ” 

Ang bersikulong ito ay hindi dapat ipakahulugan na si Hesus ay 
Diyos. Ang lahat ng Propeta sa kani-kanilang panahon ay 
itinuturing na Daan at Katotohanan sapagkat sila ang 
pinagkatiwalaan ng Diyos upang akayin ang lahat ng tao sa 
landas tungo sa kaligtasan. Ang mga Propeta ang siyang may 
hawak ng Katotohanan. Halimbawa, sa panahon ni Propeta Noah, 
sinoman ang hindi sumunod sa aral ni Noah ay nalunod. Sa 
panahon ni Moises, lahat ng taong nagtakwil sa mensahe ni 
Moses ay nalunod din. Ang Daan at Katotohanan ay taglay ng 
lahat ng Propeta. Kung ang Daan at Katotohanan ay para lamang 
kay Hesus paano na lamang ang mga taong nauna sa panahon ni 
Hesus, sila ba ay walang kaligtasan? Ang Diyos ay 
Makatarungan at hindi Niya maaaring gawin ang isang bagay na 
hindi makatuwiran. Ang kaligtasan ng lahat ng tao ay matatamo 
sa pamamagitan ng pagsunod sa mga Propeta sapagkat ang 
pagsunod sa kanila ay pagsunod din sa Diyos. Magkakaroon 
lamang ng kahulugan ang pananampalataya ng i sang tao kung 

sinusunod niya ang mga aral ng Propeta sapagkat sila ang tanging 
daan at katotohanan. 

Juan 10:30 "... ako atangAma ay iisa. ” 

Karamihan sa mga Kristiyano, ang kanilang kaisipan sa 
bersikulong ito ay si Hesus at ang Diyos ay isa sa pagiging isang 
Diyos. Ngunit katulad ng ating paliwanag sa itaas, ang lahat ng 
gawa ni Hesus, ang kanyang pagsilang, pamumuhay, 
pangangaral, pagdarasal, pag-aayuno, pagtuli, panalangin, 
pagbinyag ay mga tanda ng isang taong may pananampalataya sa 
Diyos. Ang pagiging isa ni Hesus at ng Diyos ay hindi sa 
pagiging Diyos kundi sa Layunin. Mula sa unang tao layunin na 
ng Diyos na ang Kanyang mga nilikha ay pag-isahin at akayin sa 
isang matuwid na landas. At upang magkaroon ng katuparan ang 
layuning ito, pumili siya ng mga Propeta upang makiisa sa 
Kanyang layunin na dalhin ang tao sa tamang patnubay. Kayat 
ang layuning ito ng Diyos ay siya ring layunin ng lahat ng Propeta 
mula kay Adan, Noah, Abraham, Moises, Hesus at Muhammad 
(Sumakanila nawa ang Kapayapaan). 

Samakatuwid, kapag ang isang tao ay nanampalataya at sumamba 
ayon sa aral ng mga Propeta, ang mga Propetang ito ay titiyakin 
na ang tao ay mananatili sa pananampalataya, ang 
Makapangyarihang Diyos ay magbibigay liwanag sa taong may 
pananampalataya upang ito ay manatili sa tamang landas ng 
buhay. Kaya’t ito ang layunin ng Diyos at ng lahat ng Propeta at 
ng lahat ng taong may tamang pananampalataya. 

Ang layuning ito ay binigyang liwanag ni Propeta Hesus nang 
siya ay magsabi sa kanyang mga disipulo tungkol sa pakikiisa 
nila sa Diyos: 

"Upang silang lahat (disipulo) ay maging ISA na 
gaya mo, Ama, sa akin at ako ay sa iyo, na sila nama'y sumaatin 
upang ang sanlibutan ay sumampalataya na ako ay sinugo mo. At 
ang kaluwalhatiang sa aki'y ibinigay mo ay ibinigay ko sa kanila 
upang sila ay maging ISA na gaya naman natin na USA ." 

IV. HESUS : HINDI BUGTONG NA ANAK NG 
DIYOS 

Kadalasan ng naririnig sa mga Kristiyano na si Hesus ay 
tanging (bugtong na) anak ng Diyos. Ngunit ang Bibliya mismo 
ang nagpapatun^iy na sa metaporikal na kahulugan nito, ang 
“anak ng Diyos” ay hindi lamang nakaugnay o nakatukoy kay 
Hesus, ang katotohanan, ang salitang “anak ng Diyos” ay ginamit 
din sa kaninomang taong may ganap na pananampalataya sa 
Diyos. Ang mga Propeta ay tinawag din bilang “anak ng Diyos” 
sapagkat sila katulad ni Hesus, ay ganap na sumunod at 
sumasampalataya sa Diyos. Ayon sa Bibliya, ang Diyos ay 
maraming “anak”. 

Exodus 4:22.. “ Israel ay aking anak, aking panganay. ” 


Jeremias 31:9. “ Ako’ngpinakaama sa Israel, Ephraim ang 
aking panganay. ” 


Mga Awit 2:7.. “ Ikaw ay aking anak (David), sa araw na ito ay 
ipinanganak kita. ” 


I Cronica 22:10 "... siya ay magiging aking anak (Solomon) at 
ako 'y magiging kaniyang ama ." 

Ang titulo o katawagang “anak ng Diyos” ay ginamit sa wikang 
Hebrew n a ang t unay n a k ahulugan ay y aong t aong m abuti at 

ganap na sumasampalataya sa Diyos. Halimbawa, sa Bibliya 
mababasa na: 


Mateo 5:44-45. “ ibigin ang iyong kaaway upang kayo ay 
maging anak ng inyong Among nasa langit. " 


Mateo 5:9 " mapapalad ang mga mapagpayapa sapagkat sila'y 
ay tatawaging anak ng Diyos. ” 


Oseas 1:10 “...kayo ay mga anak ng Diyos na Buhay. " 

Isang maliwanag na katotohanan mula sa mga bersikulo ng 
Bibliya na ang “anak ng Diyos” ay pagsasaad ng pagmamahal at 
pagsunod sa Diyos. Si Hesus ay walang alinlangang isa sa 
nagmamahal at sumusunod ng ganap sa Kalooban ng Diyos. 

V. HESUS BILANG DAKILANG PROPETA NG 
ISLAM 

ANG KAHALINTULAD ni HESUS 

Una sa lahat, ang mga Muslim ay nananatili sa paniniwala na 
ang pagsilang ni Hesus na walang ama ay kahalintulad ng 
pagkakalikha n g D iyos kay A dan, n a w alang a ma a t i na. A ng 
Banal na Qur’an ay nagpaliwanag: 


Qur'an 3:59 " Katotohanan: Ang kahalintulad ni Hesus sa 
(paningin ng) A llah ay si A dan. Siya ay n ilikha Niya mula s a 
alabok. At saka nagwikang (Kun) “Maging " at “ nangyari nga ”. 

Tuwirang tinatalikdan ng Islam ang ideya na si Hesus ay “anak ng 
Diyos”. Kung pagsilang ni Hesus na walang ama ang siyang 
malaking batayan o dahilan upang siya ay tawaging “anak ng 

Diyos” h igit n a m ay k arapatan s i A dan n a t awaging “ anak n g 
Diyos” sapagkat siya ay isinilang na walang ama at ina. Sa 
katotohanan, ang Kapangyarihan ng Diyos ay hindi 
mapag-aalinlangan. Sa anumang pamamaraan, lumilikha ang 
Diyos ng anumang Kanyang naisin. Nilikha niya si Adan ng 
walang ama at ina. Si Eba ay nilikha mula sa tadyang ng lalaki at 
walang ina. Si Hesus ay nilikha na walang ama ngunit may ina. 
Ang karaniwang tao ay nilikha ng Diyos na may ama at ina. Kaya 
sa Walang H anggang K arunungan a t K apangyarihan n g D iyos 
lahat ng bagay na Kanyang itakda ay natutupad at nangyayari. 
Ang Diyos ay magsabi lamang ng " Maging ” at mangyayari nga. 
Ang pagkakalikha ng Diyos sa iba’t-ibang pamamaraan ay tanda 
lamang na Siya ang dapat pag-ukulan ng Pagsamba at 
Pagmamahal. 

ANG PAGSILANG NI HESUS 

Si Hesus ay Propeta ng Diyos na ipinadala para sa mga taga 
Israel upang mangaral sa tunay na diwa ng pagsamba. Siya ay 
binigyan ng magandang karangalan sa daigdig at sa kabilang 
buhay. Ang Banal na Qur’an ay nagpaliwanag na pinili si Maria 
higit sa lahat ng babae dito sa lupa. Ang Anghel Gabriel ay 
dumating sa kanya na may magandang balita na siya ay 
nakatakdang magsilang kay Hesus. Ang magandang salaysay na 
ito ay matatagpuan sa Banal na Qur’an: 

Qur'an 3:45-48 " Tandaan! Nang ang mga Anghel ay nagwika: " 
O, Maria! Katotohanan, ang Allah ay nagbibigay sa iyo ng 
magandang balita ng isang Salita mula sa Kanya: ang kanyang 
pangalan ay Mesiyas, Hesus, anak ni Maria, na may mataas na 
karangalan sa daigdig na ito at sa kabilang buhay. At siya ay 
(nasa hanay) ng mga malalapit (sa Allah). Siya ay magsasalita sa 
tao mula sa (kanyang) duyah (kamusmusan) at kagulangan. At 
siya ay nasa hanay ng mga matutuwid. Siya (Maria) ay 

nagwika.O! aking Panginoon! Paano ako magkakaroon ng anak 
gayong walang lalaki ang humawak sa akin? Siya ay nagwika: 
(Kahit na) Ganyan ang Allah, lumilikha ng anumang Kanyang 
naisin. Kapag Kanyang itakda ang isang bagay, Siya ay 
magsasabi (lamang) ng "Kun ” (Maging) at mangyayari nga. 

“At siya (Hesus) ay tuturuan Niya ng Aklat (pagsusulat), 
Karunungan, Torah (Batas) at ng Injeel(Ebanghelyo). ” 

SI HESUS AT ANG KANYANG INA 

Tanging ang Banal na Qur’an ang siyang nagbibigay ng 
magandang kalagayan tungkol kay Hesus at Birhen Maria. Para 
sa mga Hudyo si Hesus ay tinaguriang Huwad na Propeta at si 
Birhen Maria bilang isang masamang babae. Sa paningin ng mga 
Hudyo, si Hesus at Maria ay kabilang sa mga may mababang uri 
ng pagkatao. Sa Kristiyanismo naman, itinuring si Hesus bilang 
anak n g D iyos a t D iyos nan agkatawang t ao. S i B irhen Maria 
bilang Ina ng Diyos. Ngunit ang Islam ay siyang daan upang 
bigyang liwanag ang tunay na katayuan ni Hesus at ng kanyang 
Ina, hindi bilang mababang uri ng tao o mga diyos kundi mga 
mabubuting tao na nasa hanay ng mga matutuwid. Ang Banal na 
Qur’an ay nagpahayag: 


Qur’an 5:75 "... Ang Mesiyas (Hesus), anak ni Maria ay hindi 
humigit sa isang Sugo (Propeta) lamang. Maraming Sugo 
(Propeta) ang dumating bago pa man siya. Ang kanyang ina ay 
isang babaing makatotohanan ." 


Qur’an 3:42 "At (tandaan) nang ang mga Anghel ay nagsabi: 0, 
Maria! Ikaw ay pinili ng Allah, At ginawang dalisay (at 
malims),At ikaw ay piniling higit sa mga babae sa lahat ng 
nilalang. ” 

ANG HIMALA NI HESUS SA BANAL NA 
QUR’AN 

Ang salaysay ng Banal na Qur’an tungkol sa mga Himala ni 
Hesus ay akmang-akma sa kanyang kabanalan at karangalan. 
Taliwas sa Bibliya na ang isang himala niya ay ang paggawa ng 
nakalalasing na alak. 

Sa Banal na Qur’an, sanggol pa lamang si Hesus ay nagbigay 
na siya ng himala. May isang pagkakataon na ang mga tao ay 
nagtatanong kay Maria kung bakit nagawa niyang magkaanak na 
ang pag-aakala siya ay masamang babae. At upang patunayan ni 
Maria na siya ay malinis na babae, hindi siya nagpaliwanag para 
sa kanyang sarili kundi itinuro niya si Hesus na isang sanggol. Sa 
pamamagitan ng Himala si Hesus ay nagsalita. 

Qur’an 19:29-30 "At kanyang (Maria) itinuro ito (ang sanggol). 
Sila (mga tao) ay nagwika: "Paano namin makakausap ang 
isang batang nasa duyan? ” Siya (Hesus) ay nagsabi: "Tunay na 
ako ay Lingkod ng Allah: Ako ay binigyan ng Kasulatan at 
ginawa Niya akong PROPET A... ” 

Si Hesus ay nagpamalas din ng himala sa iba’t-ibang 
pagkakataon. Ang Banal na Qur’an ay nagsalaysay: 

Qur’an 3:49 "Tunay na ako ay naparito sa inyo na may dalang 
Palatandaan mula sa inyong Panginoon, na ako ay gagawa para 
sa inyo mula sa (dakot na) alikabok katulad ng hugis ng ibon "At 
hihipan ko ito at magiging ibon ." Sa Kapangyarihan ng Allah 
aking pagagalingin ang ipinanganak na bulag at ketongin. At 
aking bubuhayin ang patay sa pamamagitan ng Kapangyarihan 
ng Allah. ” 

ANG LAYUNIN NI HESUS 

Katulad ng nakasaad sa Bibliya, maging ang Banal na Qur’an 
ay nagbibigay liwanag tungkol sa layunin ni Hesus. Siya ay 
isinugo na may hangaring gisinging muli ang mga Taga Israel na 
sa panahong yaon ay nagkawatak-watak. Binigyang-diin niya ang 
pangunahing aral.ng Diyos, ang Pagsamba at Pananampalataya sa 
Diyos. Ang Banal na Qur’an ay nagpahayag tungkol sa aral ni 
Hesus. Siya ay nagsabi: 


Qur'an 3:51 "Katotohanan, ang Allah ang aking Panginoon 
kaya’t Sambahin Siya. " 

Qur'an 5:72 “ O, angkan ng Israel, Sambahin ang Allah, na 
aking Panginoon at inyong Panginoon. Ang sinumang 
magtambal sa Allah ay tunay na ipagbabawal ng Allah sa kanya 
ang Paraiso at ang Apoy ang kanyang tirahan. " 

Ang isa pang layunin ni Hesus ay upang bigyang-daan ang 
pagdating ni Propeta Muhammad (Sumakanya Nawa ang 
Kapayapaan). Ang Banal na Qur’an ay nagsabi: 


Qur’an 61:6 “O, Angkan ng Israel, katotohanang ako ay Sugo ng 
Allah sa inyo na nagpapatotoo sa Torah (ni Moises) na nauna sa 
akin at nagbibigay ng magandang balita ng isang Sugo na 
susunodsa akin na angpangalan ay tatawaging A hmad (Ang 
Ipinagkakapuri). ” 

VI. HESUS, SAKSI SA ARAW NG 
PAGHUHUKOM 

At dahil nga sa paniniwalaat pagsamba kay Hesus bilang 
Diyos ng mga Kristiyano, sa Araw ng Paghuhukom si Hesus ay 
haharap sa Diyos (Allah). Si Hesus mismo ang magtutuwid sa 

maling paniniwalang ito. Sa Araw ng Paghuhukom ang 
Panginoong Diyos (Allah) ay magtatanong kay Hesus. Siya ay 
magsasabi: 

Qur’an 5:116-117 "At (tandaan): Nang ang Allah ay nagwika: 
O, Hesus, anak ni Maria, Ikaw ba ay nagsabi sa tao: “Gawin 
ninyo ako at ang aking Ina bilang mga diyos bukod pa sa Allah. 
Siya (Hesus) ay nagwika: Luwalhati sa Iyo (O, Allah!) Hindi ko 
maaaring sabihin ang anumang bagay na wala akong karapatan. 
Kung sinabi ko man yaon, ito ay Iyong Batid. Batid Mo ang aking 
kalooban, gayong ang sa Iyo ay di ko batid. Katotohanan, Ikaw 
(lamctftg) ang nakakaalam ng mga bagay na lingid. Wala akong 
sinabi sa kanila maliban kung ano ang Iyong ipinag-utos sa akin: 
SAMBAHIN ANG ALLAH, ang AKING PANGINOON at 
INYONG PANGINOON, at ako ay saksi habang ako ay kasama 
nila at nang ako ay bawiin Mo, Ikaw ang Tagamasid sa kanila at 
(tanging) Ikaw ang Saksi sa bawat bagay. ” 

Maging sa Bibliya, mayroon ding babalang sinabi si Hesus para 
sa mga taong sumusunod sa mga hindi makatuwirang doktrina na 
ginawa lamang ng tao at sa mga taong ginawang Panginoon si 
Hesus. Sa Araw ng Paghuhukom ang mga taong sumamba kay 
Hesus ay magsisilapit sa kanya. Si Hesus ay magsasabi: 

Mateo 15:9 "Datapwat walang kabuluhan ang pagsamba sa 
akin na nagtuturo ng kanilang pinakaaral ang mga utos ng mga 


Mateo 7:22 "Panginoon, Panginoon, hindi baga nagsipanghula 
kami sa iyongpangalan, at sa pangalan mo'y nangapalayas kami 
ng mga demonyo at sa pangalan mo'y nagsigawa kami ng 
maraming gawang makapangyarihan? 

Si Hesus ay nagtakwil sa ganitong uri ng tao. At siya ay nagwika: 


Mateo 7:23 "Kailanman hindi ko kayo nangakilala. Magsilayo 
kayo sa akin, kayong manggagawa ng katampalasanan." 

VII. ANG EBANGHELYO NI HESUS 

Isa sa saligan ng Pananampalataya ng Islam ay ang 
Paniniwala sa mga Aklat ng Diyos. Kinikilala ng mga Muslim 
ang mga sumusunod na aklat bilang Patnubay para sa tao. Ito ay 
ang mga sumusunod: 

Ang Aklat ni Abraham na tinatawag na “SuhuP’ (Scroll of 
Abraham) 

Ang Psalmo ni David na tinatawag na “Zabur” (Psalms of 
David) 

Ang Aklat ni Moises na tinatawag na “Tawrat” (Torah of 
Moises) 

Ang Ebanghelyo ni Hesus tinatawag na “Injeel” (Gospel of 
Jesus) 

Ang Banal na Qur’an ni Muhammad “Qur’an” (A1 Qur’an 
ipinahayag kay Muhammad). 

Ang mga aklat na ito ay ipinagkaloob ng Allah sa tao upang 
gawing panuntunan. Sa paglipas ng maraming panahon ang mga 
aklat ng Diyos maliban sa A1 Qur’an ay nangawala na o hindi na 
buo ang nilalaman. Ang Ebanghelyo (Gospel) ni Hesus ay isa sa 
naging biktima ng pagkasira. Sa ngayon panahong ito, kung ating 
bubuksan ang Bibliya, matutunghayan natin na ang Ebanghelyo o 
Gospel ay hindi ayon kay Hesus kundi ayon sa apat na 
manunulat, Ebanghelyo ayon kay Juan, Lucas, Markus at Mateo. 
At kung susuriin mong mabuti ang nilalaman ng mga ito, pawang 
mga kasaysayan noong panahon ni Hesus. Ang mga ito ay 
nagsasalaysay lamang kung ano ang ginawa ni Hesus sa 
pang-araw-araw. Nasaan ang Ebanghelyo ni Hesus na siyang 

dapat gamitin ng tao bilang AKLAT ng PATNUBAY? Sa 
pananaw ng Islam, ang Ebanghelyo ni Hesus ang siyang tanging 
aklat na dapat paniwalaan bilang Aklat ng Patnubay. At dahil nga 
wala na sa panahong ito ang Aklat ni Hesus, sa awa at pagpapala 
ng Allah, muli Siya ay nagpahayag ng Kanyang Huling Aklat, 
ang B anal n a Q ur’an u pang i balik a ng t ao s a i sang m alinis a t 
wagas na pagsamba at pananampalataya sa isang Diyos. Ang 
Banal na Qur’an ay nagbigay liwanag tungkol sa mga naunang 
mga Aklat. Pinatutunayan ng Banal na Qur’an ang mga aklat na 
ipinagkaloob sa mga Propeta ng Diyos. 

ANG DAAN TUNGO SA KALIGTASAN 

Ang mensahe ni Hesus ay simple at matuwid katulad ng lahat 
ng nauna sa kanya at ng huling Propetang si Muhammad 
(Kapayapaan ay sumakanya nawa). Ang kanilang mga aral ay 
walang pagkakaiba-iba. Ang diwa at kabuuan nito ay ang: 

ANG PAGSAMBA at PANINIWALA sa 
TANGING-ISANG DIYOS-Ang ALLAH 
kalakip ng GANAP NA PAGSUKO AT PAGSUNOD SA 
KANYANG MGA BATAS 
( Ang maikling kahulugan nito ay ISLAM ) 

Ang tunay na pagmamahal ng tao sa Diyos (Allah) ay 
magkakaroon lamang ng ganap na katuparan sa pamamagitan ng 
tapat na pagsimod sa kanyang mga Batas. Ang lahat ng Propeta 
ng Allah mula kay Adan, Noah, Abraham, David, Moises, Hesus 
at Muhammad ay walang pagkakaiba-iba sa pangunahing 
prinsipyo. Sila ay nagkakaisa sa isang layuning akayin ang tao sa 
isang tamang landas tungo sa kaligtasan. 

Ang Lumang Tipan (Moises) 

Si Moises ay nagsabi: 

“Pakinggan mo O Israel, Ang Panginoong 
Diyos ay Isang Panginoon., At iyong mahalin ang inyong 
Panginoon ng buong puso, ng buong kaluluwa at buong lakas. ” 

Ang Bagong Tipan (Hesus) 

Si Hesus ay nagbigay aral din at nagwikang : 

Markus 12:29 “Pakinggan mo O Israel. Ang Panginoon noting 
Diyos ay Isang Panginoon. At iyong mahalin ang iyong 
PanginoongDiyos ngbuongpuso, buong kaluluwa, ng buong 
isip at ng buong lakas." 

Ang Banal na Qur’an 

Ang Diyos (Allah) ay nagpahayag kay Propeta Muhammad 
ng pangunahing utos na ito: 


Qur ’an 39:11-12 “Ipahayag: katotohanan, ako 'y napag-utusang 
sumamba (lamang) sa Allah ng tapat na Pananampalataya. At 
ako ay napag-utusang maging isa sa mga sumusuko ng (buong) 
sarili sa Allah. ” 

Qur’an 112:1-4 “Ipahayag mo (O, Muhammad) Siya ang Allah, 
ang Tanging isa. Allah, ang pinanunumbalikan sa 
pangangailangan ng lahat. Hindi Siya nagkaanak at hindi 
ipinanganak At sa Kanya ay walang (makakatulad at) 
makakapantay ." 

ANG KONSEPTO TUNGKOL SA TUNAY NA 
DIYOS A YON SA MGA PROPETA NG ALLAH 

Ang Banal na Qur’an bilang Huling Aklat ng Allah na 
ipinagkaloob kay Propeta Muhammad (sumakanya Nawa ang 
Kapayapaan) ay naghahandog ng isang malinis at wagas na 
pagkilala s a T unay n a D iyos. I lan s a m ga Katangian n g i sang 
Tunay na Diyos (Allah) ay: 

Qur’an 6:103 “Walang paningin ang makapanghahawak sa 
Kanya ngunit Kanyang napanghahawakan ang lahat ng 
paningin." 

Qur’an 112:4 “At sa Kanya ay walang (makakatulad at) 
makakapantay. ” 

Maging sa maraming pahina ng Bibliya, matatagpuan ang mga 
katangian ng Tunay ng Diyos. Halimbawa, ang Allah (Diyos) ay 
nagsabi tungkol sa Kanyang sarili: 

Isaias 47:10 “At walang Nakakakita sa Akin. ” 


Isaias 46:9 “.Ako ay Diyos at walang gaya ko. ” 

Si Hesus ay nagsabi rin ng ganito: 

Juan 5:37 “kailanman hindi ninyo narinig ang Kanyang tinig, ni 
hindi man ninyo nakita ang kanyang anyo. " 

HULING PANANALITA 

Batay sa nabanggit na katotohanang inilahad sa maikling 
lathalaing ito, ang mga kapatid na Kristiyano ay nangangailangan 
ng matapat na pag-aaral, masusi at makatuwirang pagsikhay 
tungkol sa katauhan ni Hesus kaalinsabay ng tunay na diwa at aral 
ni Hesus sa sangkatauhan. 

Ang Banal na Qur’an ay naghahandog sa lahat ng taong 
naghahanap ng katuwiran, katotohanan at kapayapaan kakambal 
ng pagnanasang matamo ang kahalagahan ng tunay na pagsuko sa 
Diyos at ang pagkilala sa ating Diyos na Lumikha sa lahat ng 
bagay. Ang ALLAH. Tanging ang Banal na Qur’an lamang ang 
siyang nagbibigay ng malinaw na konsepto sa nag-iisang Diyos 

(Absolute Oneness of God). Ipinahayag din sa Banal na Qur’an si 
Hesus bilang Sugo, Propeta at Lingkod (Alipin) ng Diyos. 

Sa paghahanap ng katotohanan at kaligtasan., gabay ng 
isang tao ang kanyang makatuwirang pag-iisip at malinis na 
hangarin kalakip ng tapat na pagsusumamo sa kanyang 
Tagapaglikha. At sa isang sulok ng kanyang wagas na damdamin 
naroroon ang dalanging hinubog ng matibay na pag-asa at 
liwanag na kailanman ay hindi nababahiran ng doktrinang 
salungat sa walang hanggang aral ng mga Propetang isinugo ng 
Diyos. 

Sa paghahanap ng katotohanan at kaligtasan. ang 

haligi ng lahat ng kabutihan ay nagmumula sa pagsamba at 
pagkilala sa iyong Diyos na Tagapaglikha. Ito ang Unang 
Kautusan na likas na nakaukit sa puso at kaluluwa ng 
Sangkatauhan. 

Ang susi sa kaligtasan ay nakasalalay sa tamang 
pananampalataya, paniniwala at pagsamba sa Diyos. 
Isinasaalang-alang ng Islam ang Kaligtasan bilang pansariling 
tungkulin ng tao ayon sa kanyang kabutihan, pagkakawanggawa, 
pagkamasunurin at p aglilingkod s a D iyos a t h igit s a 1 ahat ang 
Tunay na pananampalataya na nasa ating puso at isip. 

Ang ating Maykapal ay nagsabi na lahat ng ating mga 
kasalanan ay maaari niyang patawarin maliban sa isa at ito nga 
yaong pagsamba sa isang bagay na nilikha niya. Ang idolatriya ay 
isang kasalanang walang kapatawaran. Maging kasinglawak man 
ng lupa o kasingtaas ng ulap o kasinglalim ng karagatan ang ating 
kasalanan ngunit ito ay mapapatawad ng Diyos kung tayo ay 
kumikilala at sumasampalataya sa Kanya lamang. Kaya’t ating 
bigyang daan sa ating isip ang bagay na ito sapagkat dito 
nakasalalay ang ating huling hantungan. Walang magandang 
bagay na hihigit pa kaysa sa KATUWIRAN sapagkat dito 
nagsisimulang umusbong ang liwanag tungo sa landas ng 
kabutihan. At ang tunay na kahalagahan at kaligayahan ng buhay 
dito sa lupa at maging sa kabilang buhay ay batay sa malinis na 

23 









Kami Ay Naniniwala Kay Hesus 


pagsamba sa ating Nag-iisang Diyos-ang Allah. Iisang magulang 
ang ating pinagmulan, isang daigdig ang ating kinalalagyan, 
isang kulay ang dugong nananalaytay sa ating katawan, mula sa 
isang dakot na alabok ang ating pagkakalikha. Hindi ba 
palatandaan na lahat tayo ay nararapat magkaroon ng iisang 
pagsamba, isang malinis na konsepto at pagkilala sa Isang Diyos 
na pinagkakautangan nating lahat? Hindi ba dapat lamang na ang 
tapat na pagsamba, ang lahat ng uri ng papuri at pagdakila at 
pasasalamat ay ilaan lamang sa Nag-iisang Tagapaglikha? 

Ang buhay sa mundo ay isang pook ng pagsubok at 
paggawa ng kabutihan at pagsamba lamang sa Nag-iisang 
Tagapaglikha. Ang kamatayan ay tiyak na darating. Anong 
landas ang dapat mong tahakin? Magpasiya ka sapagkat hindi pa 
huli ang lahat. 

Nawa’y pagpalain tayo ng ALLAH sa ating mga 
mabubuting gawa lalo na sa paglalahad ng katotohanan tungo sa 
kapayapaan ng buhay dito at sa kabilang buhay. 

Lubos na gumagalang at nagpapasalamat, 

Ahmad Jibreel Salas 

E-mail address: asalas@stc.com.sa 

